**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO PLUNGĖS RAJONO SAVIVALDYBĖS VIETOS VEIKLOS GRUPĖS DALYVAVIMUI TARPTAUTINIAME BENDRADARBIAVIMO PROJEKTE IR LĖŠŲ SKYRIMO**

2021 m. lapkričio 25 d. Nr. T1-302

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 2014–2020 m. Pietų Baltijos bendradarbiavimo per sieną programos (toliau - Programa) paskelbtu kvietimu teikti paraiškas, skirtas pasirengti naujojo 2021–2027 m. Europos Sąjungos finansinio laikotarpio Interreg VI A Pietų Baltijos programos projektams įgyvendinti (angl. Seed money), ir atsižvelgdama į Plungės rajono savivaldybės vietos veiklos grupės 2021 m. lapkričio 11 d. raštą Nr. 2021/11/11-01, Plungės rajono savivaldybės taryba nusprendžia:

1. Pritarti Plungės rajono savivaldybės vietos veiklos grupės dalyvavimui partnerio teisėmis Danijos vietos veiklos grupės (LAG Midtt- Nordvestsjælland) kartu su partneriu - Lenkijos vietos veiklos grupe (Stowarzyszenie LGD ,,Lider Pojezierza) - įgyvendinamame projekte „Pietų Baltijos kaimo maisto tinklas - pasirengimo projektas“ (South Baltic Rural Food network - a seed money Project) (toliau – Projektas).

2. Gavus Programos finansavimą, skirti Projektui įgyvendinti 15 proc. Plungės rajono savivaldybės vietos veiklos grupei tenkančios Projekto biudžeto dalies – 1 500 eurų, - kaip Projekto partnerio indėlį.

Savivaldybės meras Audrius Klišonis